open-index/open-wikipedia-markdown huggingface dataset:
টক চেরি

**টক চেরি** (বৈজ্ঞানিক নাম:*Prunus cerasus*) একপ্রকার চেরি জাতের ফল।

## গাছের উচ্চতা
গাছ প্রজাতিভেদে গুল্ম থেকে শুরু করে আট মিটার পর্যন্ত উঁচু হতে পারে। কোনো কোনো জাতের গাছ পাতা ও ডালপালায় বেশ ঝোপালো ধরনের। পাতা ৮ থেকে ১২ সেন্টিমিটার লম্বা, আগা আয়তাকার বা তীক্ষ। ফল দুই সেন্টিমিটার, সাধারণত লালচে বা কালো।

## বিবরণ
টক ও মিষ্টি চেরির গাছ প্রায় একই রকম। পার্থক্য শুধু স্বাদে। দ্বিতীয় বিশ্বযুদ্ধের আগে পৃথিবীর বিভিন্ন দেশে ৫০টির বেশি জাতের টক চেরির চাষ হতো। এপ্রিকট, চেরি ও নাশপাতির ফুল দেখতে প্রায় একই রকম। কিন্তু ফুল দেখে ফলের জাত আলাদা করা কঠিন। সারা পৃথিবীতে চেরি ফুল ও ফলের এতই রকমফের যে একটির সঙ্গে অন্যটির পার্থক্য অতি সূক্ষ্ম।

## উপকারিতা
প্রাথমিক গবেষণায় অংশগ্রহণকারীদের ঘুমাতে যাওয়ার আগে এবং পরে চেরি ফলের জুস (এক গ্লাসের অর্ধেক জুস ও অর্ধেক পানি) খেতে দেয়া হয়। এর সাথে সাথে তাদেরকে মেলাটোনিন (শক্তিশালী অ্যান্টিঅক্সিডেন্ট যা দেহে ঘুমের চক্র ঠিক রাখতে সহায়তা করে) জাতীয় খাদ্য গ্রহণ করা থেকে বিরত রাখা হয়। এরপর একটা চার্ট ও প্রশ্ন-উত্তরের মাধ্যমে তাদের ঘুমের অভ্যাস সম্পর্কে তথ্য নেয়া হয়। দেখা যায়, টক চেরি জুস তাদের রাতের ঘুম বৃদ্ধি করতে, দিনের বেলার ঘুম কমাতে ও ঘুমের দক্ষতা বাড়ায় সহায়তা করেছে। এর পিছনে কারণ হিসাবে বিজ্ঞানীরা পরীক্ষা করে দেখেন- টক চেরি জুস দেহে মেলাটোনিনের পরিমাণ উল্লেখযোগ্যভাবে বাড়িয়ে তোলে।

শরীরতত্ত্ববিদ ডা. গ্লায়ন হোওয়াটসন বলেন-‘আগে আমরা কষ্টকর ব্যায়ামের পর টক চেরির জুস পান করতাম,যাতে শক্তি ফিরে পাই, তবে বর্তমানের পরীক্ষা দ্বারা দেখা যাচ্ছে, এর আরেকটি গুণও রয়েছে, তাহল- চেরি জুস ঘুম সহজ করে দেয়, বিশেষ করে যাদের অনিদ্রা রয়েছে বা কাজের চাপে ঠিকমত ঘুম হয় না।

## শীর্ষ চেরি উৎপাদনকারী দেশসমূহ

## তথ্যসূত্র

বিষয়শ্রেণী:চেরি
বিষয়শ্রেণী:পরাগযোগের ব্যবস্থাপনা
বিষয়শ্রেণী:ইউরোপের উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:প্রুনাস
বিষয়শ্রেণী:টক ফল
বিষয়শ্রেণী:ফলদ বৃক্ষ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
আবদুল লতিফ মজুমদার

:

**আবদুল লতিফ মজুমদার** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আবদুল লতিফ মজুমদারের জন্ম বরিশাল জেলার বাকেরগঞ্জ উপজেলার দুর্গাপাশা ইউনিয়নের জিরাইল গ্রামে। বাবার নাম তোলফে আলী মজুমদার এবং মায়ের নাম শখিনা বেগম। তার স্ত্রীর নাম নূরজাহান বেগম। তাঁদের এক ছেলে ও তিন মেয়ে।

## কর্মজীবন
আবদুল লতিফ মজুমদার চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। এর অবস্থান ছিল যশোর সেনানিবাসে। ৩০ মার্চ পাকিস্তান সেনাবাহিনীর বালুচ রেজিমেন্ট তাদের আক্রমণ করে। এ সময় তারা ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ১১ নম্বর সেক্টরে, পরে নিয়মিত মুক্তিবাহিনীর জেড ফোর্সের অধীনে যুদ্ধ করেন। 

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়। প্রায় দেড় মাস ধরে যুদ্ধ-উন্মাদনার মধ্যে আছেন আবদুল লতিফ মজুমদার ও তার সহযোদ্ধারা। অক্টোবর মাসের শেষ দিক থেকে বৃহত্তর সিলেট জেলার বিভিন্ন স্থানে একের পর এক যুদ্ধ করেছেন। কানাইঘাট থেকে তারা রওনা হলেন পাকিস্তান সেনাবাহিনীর সিলেট শহরের প্রতিরক্ষা অবস্থান অভিমুখে। পথিমধ্যে পাকিস্তান সেনাবাহিনীর মুখোমুখি হলেন তারা। ছোটোখাটোো যুদ্ধের পর ১৪ ডিসেম্বর শেষ রাতে সেখানে পৌঁছালেন। কুয়াশাচ্ছন্ন সকালে খালি চোখেই দেখা যাচ্ছে পাকিস্তানি সেনাদের। ঘোরাঘুরি করছে। আবদুল লতিফরা আক্রমণ চালালেন। ১৯৭১ সালের ১৫-১৭ ডিসেম্বর সেখানে তুমুল যুদ্ধ হয়। শত্রুঘাঁটির মধ্য দিয়ে অ্যাডভান্স টু কন্টাক্ট শুরু করেন যোদ্ধারা। কানাইঘাট থেকে বিকেলে সিলেট অভিমুখে যাত্রা শুরুর পরদিন বিকেল পাঁচটার সময় কেওয়াচরা চা-বাগানে ডিফেন্স নেন সবাই। সিলেট শহরের উপকণ্ঠে এমসি কলেজে পাকিস্তান সেনাবাহিনী বিরাট একটা দুর্গে পরিণত করা হয়েছে বলে জানতেন যোদ্ধারা। রাতের বেলা পেট্রোল দল পাঠানো হয়েছিল শত্রুর গতিবিধি ও খোঁজখবর নেওয়ার জন্য। ‘সকালবেলা কোম্পানি নিয়ে সামনে অগ্রসর হওয়ার পর শত্রু কর্তৃক বাধাপ্রাপ্ত হয়ে কতক্ষণ ডিফেন্সে থাকেন এ যোদ্ধারা। সেদিন সেখানে অবস্থান করার পর সন্ধ্যায় সবাই এমসি কলেজ অভিমুখে যাত্রা করেন। যথেষ্ট পাঞ্জাবি সেনা একসঙ্গে ছিলো এবং পজিশন না নিয়েই ছয়টা মেশিনগান দিয়ে তিন দিক থেকে ফায়ার শুরু করেন দলের সদস্যরা। শত্রুর মাথায় যেন বাজ ভেঙে পড়ল। ১৭ ডিসেম্বর বেলা ১১টা পর্যন্ত আমাদের সঙ্গে পাকিস্তান সেনাবাহিনীর যুদ্ধ চলে। তার পরই আসে আত্মসমর্পণের পালা। পাকিস্তানি সেনারা তাদের সমস্ত হাতিয়ার আমাদের কাছে সমর্পণ করে। 

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাকেরগঞ্জ উপজেলার ব্যক্তি
বিষয়শ্রেণী:বরিশাল জেলার সামরিক ব্যক্তি
তাজুল ইসলাম (মুক্তিযোদ্ধা)

**তাজুল ইসলাম** বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
তাজুল ইসলামের জন্ম ব্রাহ্মণবাড়িয়া জেলার আখাউড়া উপজেলার মনিঅন্ধ গ্রামে। তার বাবার নাম মো. আলী আমজাদ ভূঁইয়া এবং মায়ের নাম হামিদা খাতুন। তার স্ত্রীর নাম স্বপ্নাহার বেগম। তাদের এক ছেলে ও দুই মেয়ে।

## কর্মজীবন
তাজুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন প্রথম ইস্ট বেঙ্গল রেজিমেন্টে। এর অবস্থান ছিল যশোর সেনানিবাসে। ৩০ মার্চ পাকিস্তান সেনাবাহিনীর বালুচ রেজিমেন্ট তাদের আক্রমণ করে। এ সময় তারা ঝাঁপিয়ে পড়েন যুদ্ধে। বৃহত্ত্বর সিলেটের ধলই, কানাইঘাট, এমসি কলেজসহ আরও কয়েক স্থানে সাহসিকতার সঙ্গে যুদ্ধ করেন। ধলই ও এমসি কলেজের যুদ্ধেও আহত হন তিনি।

## মুক্তিযুদ্ধে ভূমিকা
১৯৭১ সালের ৩১ জুলাই জামালপুরের কামালপুর বিওপিতে গভীর রাতে সীমান্ত অতিক্রম করে তাজুল ইসলামসহ মুক্তিযোদ্ধারা যেতে থাকলেন এফইউপিতে (ফর্মিং আপ প্লেস)। অদূরে পাকিস্তান সেনাবাহিনীর প্রতিরক্ষা অবস্থান। মুক্তিযোদ্ধারা সেখানে আক্রমণ চালাবেন। তাজুল ইসলাম হেভি মেশিনগান চালক। তার সঙ্গে আছে আরও চারজন। এ সময় ভারত থেকে পাকিস্তান সেনাবাহিনীর অবস্থানে শুরু হলো দূরপাল্লার আর্টিলারি গোলাবর্ষণ। গোলাবর্ষণের তীব্রতায় প্রকৃতি কেঁপে উঠল। কয়েকটি গোলা এসে পড়ল মুক্তিবাহিনীর এফইউপিতে। নিজেদের গোলায় শহীদ ও আহত হলেন কয়েকজন মুক্তিযোদ্ধা। একই সময় পাকিস্তান সেনাবাহিনীও শুরু করল পাল্টা গোলাবর্ষণ। মুক্তিযোদ্ধাদের দুই-তৃতীয়াংশ স্বল্প প্রশিক্ষণপ্রাপ্ত। এফইউপিতে গোলা পড়ায় তারা কিংকর্তব্যবিমূঢ়। অনেকে নিরাপদ আশ্রয়ের জন্য ছোটাছুটি শুরু করলেন। দেখা দিল বিশৃঙ্খলা। সংকটময় এক অবস্থা। তাজুল ইসলামেরা এই বিপর্যয়ে দমে গেলেন না। সাহসের সঙ্গে পরিস্থিতি মোকাবিলা করলেন। এ সময়ই নিজেদের গোলাবর্ষণ বন্ধ হয়ে গেল। তাতে কিছুটা সুবিধা হলো। তাজুল ইসলাম এরপর ‘জয়বাংলা’ স্লোগান দিয়ে সহযোদ্ধাদের সহযোগিতায় মেশিনগান দিয়ে গুলি করতে করতে এগিয়ে যেতে থাকলেন সামনে। চারদিকে মাইনফিল্ড ও কাঁটাতারের বেড়া। প্রচণ্ড গোলাগুলির মধ্যে তারা সাহসিকতার সঙ্গে মাইনফিল্ড ও কাঁটাতারের বেড়া অতিক্রম করে ঢুকে পড়লেন পাকিস্তানি প্রতিরক্ষার মধ্যে। তাদের সাহস ও বীরত্ব দেখে পাকিস্তানি সেনারা হতভম্ব। পাকিস্তানিরা প্রবলভাবে বাধা দিতে থাকল। তাজুল ইসলামদের মেশিনগানের গুলিতে হতাহত হলো অনেক পাকিস্তানি সেনা। এরপর তারা পিছু হটতে থাকল। পাকিস্তানি প্রতিরক্ষা অবস্থানের বিরাট অংশ মুক্তিযোদ্ধাদের দখলে চলে এল। এমন সময় আবার বিপর্যয়। মুক্তিযোদ্ধাদের একটি দলের দলনেতা সালাহউদ্দীন মমতাজ শহীদ হলেন। একটু পর তাজুল ইসলামের দলনেতাও হাফিজউদ্দিন আহমেদ গুরুতর আহত হলেন। এতে নেতৃত্বশূন্য হয়ে মুক্তিযোদ্ধারা বেশির ভাগ আবার বিশৃঙ্খল ও ছত্রভঙ্গ হয়ে গেলেন। শেষ পর্যন্ত আক্রমণ ব্যর্থতায় পর্যবসিত হলো। সেদিন যুদ্ধে মুক্তিবাহিনীর প্রায় ৩১ জন শহীদ ও ৬৫ জন আহত হন। এই যুদ্ধে তাজুল ইসলাম অসাধারণ বীরত্ব প্রদর্শন করেন। তিনি নিজেও আহত হন। তার বাঁ চোয়ালে গুলি ও ঘাড়ে শেলের স্প্লিন্টার লাগে। তার পরও তিনি যুদ্ধক্ষেত্র ছেড়ে যাননি। আহত অবস্থায়ই তার আহত দলনেতাকে উদ্ধার করার জন্য তিনি কাভারিং ফায়ার দেন।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
কাউ

থাম্ব|250px|কাউ গাছ
থাম্ব|250px|কাউ ফুল
**কাউ** বা **কাউফল** ( বা ম্যাঙ্গোস্টিন; বৈজ্ঞানিক নাম *Garcinia cowa* Roxb বা *Garcinia kydia* Roxb) এক ধরনের অপ্রচলিত টক স্বাদের ফল। এর অন্যান্য নাম হলো- কাউয়া, কাগলিচু, তাহগালা, ক্যাফল, কাউ-গোলা ইত্যাদি। এর গাছ মাঝারি আকৃতির বৃক্ষ জাতীয়, ডালপালা কম, উপরের দিকে ঝোপালো। গাছের রঙ কালচে। সাধারনত জঙ্গলে এই গাছ দেখা যায়। ফল কাঁচা অবস্থায় সবুজ ও পাকলে কমলা বা হলুদ হয়। ফলের ভেতর চার-পাঁচটি দানা থাকে। দানার সাথে রসালো ভক্ষ্য অংশ থাকে, যা চুষে খেতে হয়। কাউ খেলে দাঁতে হলদেটে কষ লেগে যায় বলে ফলটি জনপ্রিয় নয়। ফলের আকার লিচুর সমান বা সামান্য বড় হয়।

বাংলাদেশ, ভারত, মালয়েশিয়া, দক্ষিণ চীন, লাওস, কম্বোডিয়া, ভিয়েতনাম ইত্যাদি দেশে কাউ গাছ দেখা যায়। ফল হিসেবে সরাসরি খাওয়া ছাড়াও কাউ দিয়ে জ্যাম তৈরি করা হয়। কাউ গাছের কষ থেকে রঙ ও বার্নিশ তৈরি হয়।

কাউ গাছের ছাল খিঁচুনি রোগের জন্য এবং ফল আমাশয় ও মাথা ব্যথার জন্য ভেষজ চিকিৎসায় ব্যবহার করা হয়ে থাকে।

মাঝারি আকৃতির চিরসবুজ এ গাছ কিছুটা কালো বর্ণের হয়। নিচের দিকে ডালপালা কম থাকলেও উপরটা নিশ্ছিদ্র পাতার সন্নিবেশিত ঝুপড়িতে ঘেরা। গাছে ফুল ধরে ডিসেম্বর-জানুয়ারি মাসে। আর ফল পাকে জুন-জুলাই মাসে। ফল গোলাকার, অনেকটা টেবিল টেনিস আকৃতির কিন্তু খাঁজযুক্ত। কাঁচা অবস্থায় সবুজ এ ফল পাকাকে হলুদ বা কমলা বর্ণ ধারণ করে। ফলের ভিতরে চার-পাঁচটি দানা থাকে। ফল পাকার পর এই দানা চুষে খেতে হয়। বীজযুক্ত এসব দানা রসালো ও মুখরোচক। ফল হিসেবে সরাসরি খাওয়া ছাড়াও জ্যাম-জেলি করেও সংরক্ষণ করা যায়। পুষ্টিগুণে ভরা এ ফল সর্দি, জ্বর ও ঠাণ্ডা প্রশমনে বিশেষ কার্যকর। এ ছাড়া এটি অরুচি দূর করে। এই গাছের কষ রং ও বার্নিশ তৈরিতে ব্যবহৃত হয়। উপকারী এই ফলের ইংরেজি নাম Cowa আর বৈজ্ঞানিক নাম *Garcinia cowa*। সারাদেশে অল্পবিস্তর কাউফলের দেখা মেলে। তবে সিলেট, মৌলভীবাজার, খাগড়াছড়ি ও রাঙামাটিতে কাউফলের দেখা মেলে বেশি। পিরোজপুর ও বাগেরহাট অঞ্চলেও এ ফল জন্মে। অনেক গৃহস্থ বাড়ির লোকজন শখ করেও দুই একটি গাছ লাগায়। ফলে উপকূলীয় অঞ্চলে নার্সারীতে কাউফলের চারা উৎপাদনও করা হয়। তবে এর বাণিজ্যিক আবাদ নেই। কাউফলের বেশ চাহিদা রয়েছে বাজারে। পাকা কাউফল কেজি প্রতি ৭০-৮০ টাকা দরে বিক্রি হয়।

## তথ্যসূত্র

## বহিঃসংযোগ

বিষয়শ্রেণী:বাংলাদেশের ফল
বিষয়শ্রেণী:বাংলার ফল
বিষয়শ্রেণী:ভোজ্য ফল
বিষয়শ্রেণী:এশিয়ায় উদ্ভূত ফল
বিষয়শ্রেণী:ক্রান্তীয় ফল
বিষয়শ্রেণী:শস্য
বিষয়শ্রেণী:ফলদ বৃক্ষ
বিষয়শ্রেণী:উদ্ভিজ্জ রঞ্জক
লটকন

**লটকন** বা **নটকো** (বৈজ্ঞানিক নাম *Baccaurea motleyana*) এক প্রকার টক মিষ্টি ফল। এতে প্রচুর পরিমাণে ভিটামিন বি এবং বি-২ আছে,এটি বিভিন্ন নামে পরিচিত- Rambai, Rambi, Mafai-farang, Lamkhae, Ra mai ইত্যাদি। গাছটি দক্ষিণ এশিয়ায় বুনো গাছ হিসেবে জন্মালেও বাংলাদেশ, মালয়েশিয়া ও থাইল্যান্ডে বাণিজ্যিক চাষ হয়।

বাংলাদেশ ও উত্তর-পূর্ব ভারতে ফলটি, "বুবি" বা "Bubi" নামে সর্বাধিক পরিচিত। তাছাড়া "লটকা" " আঁশফল" ইত্যাদি আঞ্চলিক নাম ও আছে।
ফলটি ত্রিপুরা, কাছাড় এবং বাংলাদেশ অঞ্চলে প্রচুর পরিমাণে ফলে। 
সাধারণত মিষ্টি ফল হলেও ছায়াযুক্ত জায়গায় এই গাছের ফল টক স্বাদযুক্ত। 
আষাঢ় শ্রাবণ মাসে সময় এটি পরিপক্ক হয়। আষাঢ়ের রথযাত্রা উৎসবে "হরিরলুট" (ফল বিতরণ) এর কলা আনারস নারিকেল এর পাশাপাশি "বুবি" ও হরিরলুট এর অন্যতম ফল।

## গাছের প্রকৃতি
লটকন বৃক্ষ ৯-১২ মিটার লম্বা হয়, এর কাণ্ড বেটে এবং উপরাংশ ঝোপালো। পুং এবং স্ত্রী গাছ আলাদা; যাতে আলাদা ধরনের হলুদ ফুল হয়, উভয় রকম ফুলই সুগন্ধি। ফলের আকার দুই থেকে পাঁচ সেমি হয়, যা থোকায় থোকায় ধরে। ফলের রঙ হলুদ। ফলে ২-৫ টি বীজ হয়, বীজের গায়ে লাগানো রসালো ভক্ষ্য অংশ থাকে, যা জাতভেদে টক বা টকমিষ্টি স্বাদের। এই ফল সরাসরি খাওয়া হয় বা জ্যাম তৈরি করা হয়। এর ছাল থেকে রঙ তৈরি করা হয় যা রেশম সুতা রাঙাতে ব্যবহৃত হয়। এর কাঠ নিম্নমানের। ছায়াযুক্ত স্থানেই এটি ভাল জন্মে।
## নামকরণ
লটকনের বেশ কয়েকটি নাম রয়েছে; যেমন- হাড়ফাটা, বুগি, ডুবি, বুবি, কানাইজু, লটকা, লটকাউ, কিছুয়ান ইত্যাদি।

## অর্থনৈতিক গুরুত্ব
বাংলাদেশে একসময় অপ্রচলিত ফলের তালিকায় ছিল লটকন। অধুনা এর বাণিজ্যিক উৎপাদন ব্যাপক আকারে হচ্ছে। উন্নত জাতের সুমিষ্ট লটকনের চাষ বৃদ্ধির সাথে সাথে এর জনপ্রিয়তাও বেশ বেড়েছে। এদেশের নরসিংদীতেই লটকনের ফলন বেশি। এ ছাড়া সিলেট, নেত্রকোণা, ময়মনসিংহ, টাঙ্গাইল, কুড়িগ্রাম, লালমনিরহাট, গাজীপুর—এসব জেলায়ও ইদানীং বাণিজ্যিক ভিত্তিতে লটকনের চাষ হচ্ছে। বাংলাদেশ থেকে লটকন বিদেশেও রফতানি করা হয়। লটকনে আছে অ্যামাইনো অ্যাসিড ও এনজাইম যা দেহ গঠন ও কোষকলার সুস্থতায় সহায়তা করে।

**" নরসিংদীর লটকন"**

৩০ এপ্রিল,২০২৫ এ " নরসিংদীর লটকন" ভৌগোলিক নির্দেশক( জিআই) পণ্যের স্বীকৃতি সনদ পেয়েছে।https://www.ntvbd.com/bangladesh/news-1549945

## রথযাত্রা ও লটকন
পূর্ববঙ্গ ও পশ্চিমবঙ্গ উভয়ই অংশেই রথযাত্রার সাথে লটকন ওতপ্রোতভাবে জড়িয়ে আছে। রথযাত্রার দিন ও উল্টো রথের দিন লটকন কেনার প্রচলন আছে। ১৯৪৭ ও ১৯৭১ সালে যথাক্রমে ভারত ভাগ ও বাংলাদেশ স্বাধীনের পর পূর্ববঙ্গের হিন্দুরা ভারতের বিভিন্ন অংশে চলে আসেন। ফলত পূর্ববঙ্গীয় ধারা ভারতেও বিভিন্ন জায়গায় চলে আসে। সেই ভাবেই ভারতের বাঙালি মূলত পূর্ববঙ্গীয় অধ্যুষিত অঞ্চলে লটকনের প্রভাব আছে। বাংলাদেশের ধামরাই ও টাঙ্গাইল রথে লটকনের প্রচলন আছে। ভারতেও কোচবিহার, নবদ্বীপ ইত্যাদি স্থানে রথের দিন লটকন বিক্রি হয়।

## গ্যালারি

File:Fruits of Baccaurea motleyana in yellow (Phyllanthaceae).JPG|গাছে ঝুলছে পাকা লটকন।
File:Mass fruiting of Baccaurea motleyana (Phyllanthaceae).JPG|লটকন থোকায় থোকায় ধরে।
File:Young fruits of Baccaurea motleyana (Phyllanthaceae).JPG|গাছে ফলেছে কাঁচা লটকন।
File:Baccaurea motleyana লটকন.jpg|একটি প্লেটে ঢাকার বাজার থেকে কেনা লটকন।


## তথ্যসূত্র

## বহিঃসংযোগ

* Purdue New Crops Profile
* FAO Ecocrops Profile
* Baccaurea motleyana

বিষয়শ্রেণী:বাংলার ফল
বিষয়শ্রেণী:বাংলাদেশের ফল
বিষয়শ্রেণী:এশিয়ায় উদ্ভূত ফল
বিষয়শ্রেণী:বাংলাদেশের ভৌগোলিক নির্দেশক পণ্য
প্রবাসী ভারতীয় দিবস

থাম্ব|প্রবাসী ভারতীয় দিবস,২০০৬ এর একটি স্থিরচিত্র
প্রতি বছর ৯ জানুয়ারি তারিখে ভারতের উন্নয়নে অনাবাসী ভারতীয়দের অবদানের কথার স্মরণ করে **প্রবাসী ভারতীয় দিবস** পালন করা হয়। ১৯১৫ সালের ৯ জানুয়ারি মহাত্মা গান্ধী দক্ষিণ আফ্রিকা থেকে ভারতে ফিরে এসেছিলেন, সেই দিনটিকে স্মরণ করে প্রতি বছর এই তারিখে প্রবাসী ভারতীয় দিবস পালিত হয়। 
## ইতিহাস
প্রবাসী ভারতীয় দিবস উদ্‌যাপনের সিদ্ধান্তটি এল.এম. সিংভির সভাপতিত্বে ভারত সরকার কর্তৃক গঠিত ভারতীয় প্রবাসীদের উপর উচ্চ পর্যায়ের কমিটির (এইচএলসি) সুপারিশ অনুসারে নেওয়া হয়েছিল । ভারতের তৎকালীন প্রধানমন্ত্রী অটল বিহারী বাজপেয়ী ৮ জানুয়ারি ২০০২ তারিখে নয়াদিল্লির বিজ্ঞান ভবনে এক জনসাধারণের অনুষ্ঠানে কমিটির প্রতিবেদন গ্রহণ করেন এবং ৯ জানুয়ারি ২০০২ তারিখে "প্রবাসী ভারতীয় দিবস" (পিবিডি) ঘোষণা করেন। ১৯১৫ সালে দক্ষিণ আফ্রিকা থেকে ভারতে মহাত্মা গান্ধীর প্রত্যাবর্তন উপলক্ষে এই দিনটি বেছে নেওয়া হয়েছিল।
২০১৫ সাল থেকে, এর ফর্ম্যাটটি সংশোধন করা হয়েছে যাতে প্রতি দুই বছরে একবার প্রবাসী ভারতীয় দিবস উদযাপন করা যায় এবং মধ্যবর্তী সময়ে বিদেশী প্রবাসী বিশেষজ্ঞ, নীতিনির্ধারক এবং অংশীদারদের অংশগ্রহণে থিম-ভিত্তিক প্রবাসী ভারতীয় দিবস সম্মেলন অনুষ্ঠিত হয়। এই সম্মেলনগুলি প্রবাসী ভারতীয় সম্প্রদায়কে তাদের পূর্বপুরুষদের ভূমির সরকার এবং জনগণের সাথে পারস্পরিক উপকারী কার্যকলাপের জন্য যুক্ত করার জন্য একটি প্ল্যাটফর্ম প্রদান করে।

## উদ্‌যাপন
২০০৩ সালে ভারত সরকারের অনাবাসী ভারতীয় মন্ত্রক, কনফেডারেশন অফ ইন্ডিয়ান ইন্ডাস্ট্রি (সিআইআই) ও উত্তর-পূর্বাঞ্চল উন্নয়ন মন্ত্রকের উদ্যোগে প্রবাসী ভারতীয় দিবস পালন শুরু হয়। প্রতি বছর ৭-৯ জানুয়ারি ভারতের কোনো একটি শহরে বড় অনুষ্ঠান হয়, অনাবাসী ভারতীয়রা আলোচনাসভায় অংশ নেন এবং প্রবাসী ভারতীয় সম্মান দেওয়া হয়।
২০১১ সালে নতুন দিল্লিতে প্রবাসী ভারতীয় দিবস পালিত হয়। ৫১টি দেশ থেকে ১,৫০০ প্রতিনিধি অংশ নেন।
 ২০১২ সালে জয়পুরে প্রবাসী ভারতীয় দিবস পালিত হয়েছে। প্রধান অতিথি ছিলেন ত্রিনিদাদ ও টোবাগোর প্রধানমন্ত্রী কমলা প্রসাদ বিশ্বেশ্বর।

**১৮ তম প্রবাসী ভারতীয় দিবস:**
ভারত সরকারের সাথে প্রবাসী ভারতীয় সম্প্রদায়ের সম্পৃক্ততা জোরদার করতে এবং তাদের সাংস্কৃতিক শিকড়ের সাথে পুনরায় সংযোগ স্থাপনের জন্য প্রতি দুই বছরে একবার প্রবাসী ভারতীয় দিবস পালিত হয়। ১৮ তম প্রবাসী ভারতীয় দিবস সম্মেলন ৮-১০ জানুয়ারী , ২০২৫  তারিখে ওড়িশার ভুবনেশ্বরে অনুষ্ঠিত হয় । ১৮ তম প্রবাসী ভারতীয় দিবস সম্মেলন ২০২৫ এর প্রতিপাদ্য বিষয়  ছিল ল  "একটি বিকশিত ভারতে প্রবাসীদের অবদান" ।

## পাদটীকা

* 

## বহিঃসংযোগ
* Pravasi Bharatiya Divas, Official website
* Networking community of PBD attendees
* dailynewsnetwork.epapr.in, page/2/1 (डेली न्यूज़) 
* dailynewsnetwork.epapr.in, page/3/1 (डेली न्यूज़) 
* dailynewsnetwork.epapr.in, page/1/1 (डेली न्यूज़) 

বিষয়শ্রেণী:প্রবাসী ভারতীয়
বিষয়শ্রেণী:২০০৩-এ প্রতিষ্ঠিত আবর্তক ঘটনাসমূহ
বিষয়শ্রেণী:হিন্দি শব্দ এবং শব্দসমষ্টি
বিষয়শ্রেণী:ভারতীয় বিক্ষিপ্ত উদ্বাসন
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:ভারতের বার্ষিক অনুষ্ঠান
বিষয়শ্রেণী:জানুয়ারি উদ্‌যাপন
প্রভাতি বাদুড়

**প্রভাতি বাদুড়** (বৈজ্ঞানিক নাম:*Eonycteris spelaea*) এরা Pteropodidae পরিবারের অন্তর্ভুক্ত বাদুড়। মিয়ানমার ও উত্তর ভারত থেকে শুরু করে দক্ষিণ-পূর্ব এশিয়ার বেশির ভাগ দেশেই এ বাদুড়ের উপস্থিতি। দিনের বেলা এই বাদুড় দলবেঁধে কোনো অন্ধকার গুহায় বিশ্রাম নেয়। এরা বাণিজ্যিকভাবে গুরুত্বপূর্ণ গাছসহ অনেক উদ্ভিদের পরাগায়নে সহায়তা করে।

## তথ্যসূত্র

বিষয়শ্রেণী:দক্ষিণ-পূর্ব এশিয়ার স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:১৮৭১-তে উল্লিখিত প্রাণীসমূহ
বিষয়শ্রেণী:মালয়েশিয়ার স্তন্যপায়ী
বিষয়শ্রেণী:বোর্নিওর স্তন্যপায়ী
বিষয়শ্রেণী:ব্রুনেইয়ের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:কম্বোডিয়ার স্তন্যপায়ী
বিষয়শ্রেণী:চীনের স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:ফিলিপাইনের স্তন্যপায়ী
বিষয়শ্রেণী:সিঙ্গাপুরের স্তন্যপায়ী
বিষয়শ্রেণী:ভিয়েতনামের স্তন্যপায়ী
বিষয়শ্রেণী:থাইল্যান্ডের স্তন্যপায়ী
কনরাড জ্যাকব টেমিঙ্ক

**কনরাড জ্যাকব টেমিঙ্ক** (মার্চ ৩১, ১৭৭৮ – জানুয়ারি ৩০, ১৮৫৮) একজন অভিজাত ডাচ প্রাণীবিদ। তার পিতা ডাচ ইস্ট ইন্ডিয়া কোম্পানীর কোষাধ্যক্ষ ছিলেন এবং নিজে একজন পক্ষী সংগ্রাহক ছিলেন। উত্তরাধীকার সূত্রে টেমিঙ্ক তার পিতার সংগৃহীত বিশাল পাখির নমুনা লাভ করেন। টেমিঙ্ক লেইডেনের জাতীয় প্রাকৃতিক ইতিহাস জাদুঘরের প্রথম পরিচালক ছিলেন। ১৮২০ থেকে মৃত্যু অবধি তিনি সে পদে কর্মরত ছিলেন। তার *Manuel d'ornithologie, ou Tableau systématique des oiseaux qui se trouvent en Europe* (১৮১৫) বহু বছর ধরে ইউরোপের পাখি বিষয়ক একটি প্রামাণ্য দলিল হিসেবে বিবেচিত হয়েছে। ১৮৩১ সালে তিনি রয়েল সুইডিশ অ্যাকাডেমি আব সায়েন্স-এর বিদেশী সদস্য নির্বাচিত হন।

## রচনাবলী

* *Las Posesiones holandesas en el Archipiélago de la India.* ম্যানিলা, ১৮৫৫।
* *Esquisses zoologiques sur la côte de Guiné ... le partie, les mammifères.* Brill, লেইডেন, ১৮৫৩।
* *Coup-d'oeil général sur les possessions néerlandaises dans l'Inde archipélagique.* Arnz, লেইডেন, ১৮৪৬–৪৯।
* *Nouveau recueil de planches coloriées d'oiseaux.* Levrault, প্যারিস, ১৮৩৮।
* *Monographies de mammalogie.* Dufour & d'Ocagne, প্যারিস, লেইডেন, ১৮২৭–৪১।
* *Atlas des oiseaux d'Europe, pour servir de complément au Manuel d'ornithologie de M. Temminck.* বার্লিন, প্যারিস, ১৮২৬–৪২।
* *Nouveau recueil de planches coloriées d'oiseaux, pour servir de suite et de complément aux planches enluminées de Buffon.* Dufour&nbsp;&&nbsp;d'Ocagne, প্যারিস, ১৮২১।
* *Observations sur la classification méthodique des oiseaux et remarques sur l'analyse d'une nouvelle ornithologie élémentaire.* Dufour, আমস্টারডাম, প্যারিস, ১৮১৭।
* *Manuel d'ornithologie&nbsp;&nbsp;ou&nbsp;&nbsp;Tableau systématique des oiseaux qui se trouvent en Europe.* Sepps & Dufour, আমস্টারডাম, প্যারিস ১৮১৫–৪০।
* *Histoire naturelle générale des pigeons et des gallinacés.* আমস্টারডাম, ১৮০৮–১৫।

## তথ্যসূত্র

## বহিঃসংযোগ

* Fauna Japonica Online  – Kyoto University Collection
* Erwin Stresemann, Analyse von C. J. Temmincks "Catalogue systématique" (1807), Zoologische Mededelingen Vol. 31, 1953, p.&nbsp;319–331 PDF
* A.J.P. Raat, Alexander von Humboldt and Coenraad Jacob Temminck, Zoologische Bijdragen, Vol. 21, 1976, p.&nbsp;19–38 http://www.repository.naturalis.nl/record/317208
* BHL *Esquisses zoologiques sur la côte de Guiné .. le partie, les mammifères*.Leiden :E.J. Brill,1853.
* BHL *Iconographie ornithologique ou nouveau recueil général de planches peintes d'oiseaux* Paris :Chez Friedrich Klincksieck 1845-1849

বিষয়শ্রেণী:১৭৭৮-এ জন্ম
বিষয়শ্রেণী:১৮৫৮-এ মৃত্যু
বিষয়শ্রেণী:ওলন্দাজ বিজ্ঞানী
বিষয়শ্রেণী:ওলন্দাজ প্রাণিবিজ্ঞানী
বিষয়শ্রেণী:ওলন্দাজ পক্ষিবিজ্ঞানী
বিষয়শ্রেণী:ট্যাক্সন প্রণেতা
বিষয়শ্রেণী:রয়্যাল সুইডিশ অ্যাকাডেমি অফ সায়েন্সেসের সদস্য
বিষয়শ্রেণী:অ্যামস্টারডামের মানুষ
বিষয়শ্রেণী:পক্ষিবিজ্ঞানী
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
জন অ্যাডওয়ার্ড গ্রে

**জন অ্যাডওয়ার্ড গ্রে** () (১২ ফেব্রুয়ারি, ১৮০০ - ৭ মার্চ, ১৮৭৫) একজন ব্রিটিশ প্রাণিবিজ্ঞানী ও প্রকৃতিবিদ। তিনি আরেক স্বনামধন্য প্রকৃতিবিদ জর্জ রবার্ট গ্রে'র বড় ভাই এবং উদ্ভিদবিদ স্যামুয়েল ফ্রেডরিক গ্রে'র (১৭৬৬–১৮২৮) পুত্র।

১৮৪০ থেকে ১৮ ৭৪ পর্যন্ত গ্রে লন্ডনের ব্রিটিশ মিউজিয়ামে প্রাণিবিজ্ঞান বিভাগের কিপার হিসেবে কর্মরত ছিলেন। মিউজিয়ামের সংগ্রহ নিয়ে অসংখ্য ক্যাটালগ রচনা করেন। এসব ক্যাটালগে প্রচুর জীব সম্পর্কে সামগ্রিক বর্ণনা এবং নতুন নতুন প্রজাতি সম্পর্কিত বর্ণনা ছিল। জাদুঘরের জীববৈজ্ঞানিক সংগ্রহকে বিশ্বের অন্যতম সেরা সংগ্রহ হিসেবে গড়ে তুলতে তিনি সারাজীবন অক্লান্ত পরিশ্রম করেছেন। ১৮৩৩ সালে তিনি লন্ডনের রয়েল এনটমোলজিস্টস সোসাইটি প্রতিষ্ঠা করেন।

## জীবনী

গ্রে ১৮০০ সালের ফেব্রুয়ারি মাসে ইংল্যান্ডের ওয়ালসলে জন্মগ্রহণ করেন। জন্মের কিছুদিন পর তার পরিবার লন্ডনে স্থায়ী হয়। সেখানে তিনি চিকিৎসাবিদ্যা নিয়ে পড়াশোনা করেন। *The Natural Arrangement of British Plants* (১৮২১) রচনায় তিনি তার পিতাকে সহায়তা করেন। একসময় উদ্ভিদবিজ্ঞান থেকে প্রাণিবিজ্ঞানে তিনি মনোনিবেশ করেন। মাত্র ১৫ বছর বয়সে স্বেচ্ছাসেবী হিসেবে তিনি ব্রিটিশ মিউজিয়ামের জন্য পতঙ্গের নমুনা সংগ্রহ করা শুরু করেন। ১৮২৪ সালে জাদুঘরের প্রাণিবিজ্ঞান বিভাগে তিনি আনুষ্ঠানিকভাবে যোগদান করেন। প্রাথমিক দিকে তার কাজ ছিল সরীসৃপের তালিকা তৈরিতে জন জর্জ চিল্ড্রেনকে সহায়তা করা। ১৮৪০ সালে চিল্ড্রেনের জায়গায় বিভাগের কিপার হিসেবে তিনি স্থলাভিষিক্ত হন এবং পরবর্তী ৩৫ বছর কৃতিত্বের সাথে দায়িত্ব পালন করেন। তার সময়ে এক হাজারের মত পেপার প্রকাশিত হয়েছিল। তিনি অসংখ্য সামুদ্রিক স্তন্যপায়ীর গোত্র, উপগোত্র, গণ ও প্রজাতির নামকরণ করে।

অ্যাডওয়ার্ড গ্রে প্রচুর সামুদ্রিক শামুকের বৈজ্ঞানিক নামকরণ করেন। তার সম্মানে দেশি কানিবকের বৈজ্ঞানিক নাম *Ardeola grayii* রাখা হয়েছে।

## তথ্যসূত্র

## বহিঃসংযোগ

* John Edward Gray, the Indian Pond Heron and Walsall (RSPB Walsall Local Group)
* works by J. E. Gray on Internet Archive.

বিষয়শ্রেণী:১৮০০-এ জন্ম
বিষয়শ্রেণী:১৮৭৫-এ মৃত্যু
বিষয়শ্রেণী:ব্রিটিশ উভচর ও সরীসৃপবিদ
বিষয়শ্রেণী:ওয়ালসোলের মানুষ
বিষয়শ্রেণী:ব্রিটিশ পক্ষিবিজ্ঞানী
বিষয়শ্রেণী:ইংরেজ প্রাণিবিজ্ঞানী
বিষয়শ্রেণী:ব্রিটিশ ডাকটিকের্ট সংগ্রহকারী
বিষয়শ্রেণী:ডাকটিকেট সংগ্রহ সংক্রান্ত সাহিত্য
বিষয়শ্রেণী:ন্যাচারাল হিস্ট্রি মিউজিয়ামের কর্মকর্তা
বিষয়শ্রেণী:ইংরেজ পক্ষিবিজ্ঞানী
বিষয়শ্রেণী:পক্ষিবিজ্ঞানী
বিষয়শ্রেণী:রয়েল সোসাইটির সভ্য
বালু নাকুটি

**বালু নাকুটি** বা **নাককাটি** (*Riparia riparia*) সোয়ালো পরিবারের একটি পরিযায়ী প্যাসারিফর্মিস পাখি। এটি গ্রীষ্মে সমগ্র ইউরোপ, ভূমধ্যসাগরীয় দেশগুলো, উত্তর এশিয়া এবং উত্তর আমেরিকা অংশে বিস্তৃত হয়। শীতকালে এটা পূর্ব ও দক্ষিণ আফ্রিকা, দক্ষিণ আমেরিকা এবং দক্ষিণ এশিয়ায় চলে আসে। এটি উত্তর আমেরিকয় **ব্যাঙ্ক সোয়ালো**, দক্ষিণ এশিয়ায় **রঙিন বালু নাকুটি**, এবং কখনও কখনও **ইউরোপীয় বালু নাকুটি** হিসেবে পরিচিত।

## চিত্রশালা

Riparia riparia-nest.jpg
Brutroehre Riparia riparia.JPG
Riparia riparia.jpg
Sand-Martin.jpg
Sand-Martin2.jpg
Sîvanok.jpg


## তথ্যসূত্র

## আরোও পড়ুন
* 
* 
* 

## বহিঃসংযোগ

* Sand Martin - Species text in The Atlas of Southern African Birds
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze
* Bank swallow Species Account – Cornell Lab of Ornithology
* Bank Swallow at Environment Canada
* 
* 
* 
* 

বিষয়শ্রেণী:পরিযায়ী পাখি
বিষয়শ্রেণী:এশিয়ার পাখি
বিষয়শ্রেণী:ইউরোপের পাখি
বিষয়শ্রেণী:উত্তর আমেরিকার পাখি
বিষয়শ্রেণী:উত্তর আমেরিকার পরিযায়ী পাখি
বিষয়শ্রেণী:দক্ষিণ আমেরিকার পাখি
বিষয়শ্রেণী:আফ্রিকার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:আফগানিস্তানের পাখি
বিষয়শ্রেণী:আলবেনিয়ার পাখি
বিষয়শ্রেণী:আলজেরিয়ার পাখি
বিষয়শ্রেণী:মার্কিন যুুক্তরাষ্ট্রের পাখি
বিষয়শ্রেণী:আজারবাইজানের পাখি
বিষয়শ্রেণী:পুয়ের্তো রিকোর পাখি
বিষয়শ্রেণী:কানাডার পাখি
বিষয়শ্রেণী:ক্যামেরুনের পাখি
বিষয়শ্রেণী:পশ্চিম সাহারার পাখি
বিষয়শ্রেণী:১৭৫৮-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:বিশ্বজনীন পাখি
টাপির

**টাপির** (); ( /ˈteɪpər/ TAY-pər বা /təˈpɪər/ tə-PEER) শূকর সদৃশ্য স্তন্যপায়ী চতুষ্পদী বন্য জন্তুবিশেষ। এ প্রজাতির প্রাণীটি টাপিরিডে পরিবারভূক্ত একমাত্র গণ *<u>টাপিরাস</u>* থেকে উদ্ভূত। দক্ষিণ আমেরিকা, মধ্য আমেরিকা, দক্ষিণ পূর্ব এশিয়া দেশগুলোর জঙ্গলে এদের আবাসস্থল।

এদের চারটি প্রজাতি রয়েছে। ব্রাজিলীয় টাপির, মালয় টাপির, বেয়ার্ড'স টাপির এবং পাহাড়ী টাপির। সকল প্রজাতির টাপিরই বন্য পরিবেশ থেকে বিলুপ্ত হয়ে যাবার পথে কিংবা বিপন্ন অবস্থায় রয়েছে। তাদের নিকটতম সম্পর্কযুক্ত প্রাণী হিসেবে রয়েছে ঘোড়া ও গণ্ডার। তন্মধ্যে মালয় টাপির বা এশীয় টাপিরের অবস্থান দক্ষিণ-পূর্ব এশিয়ায়। ঘন বনাঞ্চলে ও জলের কাছাকাছি এলাকায় বাস করতে এরা পছন্দ করে।

## বৈশিষ্ট্যাবলী
টাপির গড়পড়তা ১ মিটার বা ৩ ফুট উচ্চতাবিশিষ্ট হয়ে থাকে। লম্বায় ২ মিটার বা ৭ ফুট এবং দেহের ওজন ১৫০-৩০০ কিলোগ্রাম বা ৩৩০-৭০০ পাউন্ডের হয়। শারীরিক কাঠামো গোলাকার এবং খুব ছোট লেজ রয়েছে। খুঁরাকৃতি পায়ের চারটি পায়ের পাতা সম্মুখের পায়ে এবং তিনটি পিছনের পায়ে বিদ্যমান যা এদেরকে কর্দমাক্ত ও নরম মাটিতে থাকতে সহায়তা করে। ওষ্ঠভাগের ঊর্ধ্বাংশ খাঁটো শূড়াকৃতি এবং লম্বা জিহ্বা রয়েছে। গায়ে অল্প লালচে-বাদামী-ধূসর কিংবা কালো লোম আছে। তন্মধ্যে ব্যতিক্রম হিসেবে রয়েছে পাহাড়ী টাপির। পাহাড়ী টাপিরের লম্বাটে লোম আছে। এশীয় টাপিরের পিছন দিকে ও পায়ে কালো লোম আছে এবং মাঝখানের অংশ সাদা রঙের। সকল শাবকের দেহই হাল্কা মিশেল, বাদামী বর্ণের হয়ে থাকে।

টাপির ভালভাবে কোন কিছু দেখতে পায় না। কিন্তু এদের শ্রবণশক্তি খুবই প্রখর এবং ভাল ঘ্রাণশক্তির অধিকারী চতুষ্পদী প্রাণী। এছাড়াও এরা ভাল এশিয়ান হাতির মতো পানিতে সাঁতার কাটতে জানে। টাপির রাতে সক্রিয় হয়ে ওঠে অর্থাৎ এরা নিশাচর প্রাণী। গাছের পাতা, ফলমূল, শাকসব্জী, বাদাম এদের খাদ্যতালিকায় রয়েছে। এরা একাকী ঘুরে বেড়াতে ভালবাসে।

## জীবনকাল
এদের গর্ভধারনের সময়কাল প্রায় ১৩ মাস। স্ত্রী টাপিরের একজোড়া স্তন আছে ও একটিমাত্র শাবক প্রসব করে। স্বাভাবিকভাবে স্ত্রী প্রাণীটি দু'বছর অন্তর অন্তর গর্ভধারণ করতে পারে। অর্ধ-বছর পর শাবক তার শৈশবের গায়ের রঙটি হারাতে শুরু করে ও সহজাত লোম জন্মায়। এক বছর অতিক্রান্ত হলে শিশু টাপিরকে পরিপূর্ণ টাপিরের ন্যায় দেখা যায়। ঐসময়ই এরা মায়ের সান্নিধ্য ছেড়ে দেয়। তিন থেকে পাঁচ বছর বয়সের মধ্যেই এদের জীবন পূর্ণাঙ্গতা পায়। এক্ষেত্রে স্ত্রীজাতীয় টাপিরের শারীরিক সক্ষমতা পুরুষের তুলনায় পূর্বেই অর্জন করে। বন্য পরিবেশ এবং আবদ্ধ অবস্থায় চিড়িয়াখানায় গড়পড়তা ২৫ থেকে ৩০ বছর পর্যন্ত এরা বেঁচে থাকে। শৈশব ও মিলনের সময় ছাড়া এরা অধিকাংশ সময়ই একাকী থাকে।

## তথ্যসূত্র

## বহিঃসংযোগ

* IUCN/SSC Tapir Specialist Group
* The Tapir Gallery at The Tapir Preservation Fund website
* World Tapir Day website
* Baird's Tapir Project of Costa Rica

বিষয়শ্রেণী:অযুগ্ম ক্ষুরযুক্ত চতুষ্পদ
বিষয়শ্রেণী:টাপির
বীরের প্রত্যাবর্তন (ভাস্কর্য)

**বীরের প্রত্যাবর্তন** গুলশান দুই নম্বর ঘেঁষে ভাটারা ইউনিয়নে অবস্থিত মুক্তিযুদ্ধের ভাস্কর্য। ১৯৭১ সালে মুক্তিযুদ্ধে এলাকাটি ছিল গুরুত্বপূর্ণ এক অঞ্চল। মোজাম্মেল হক বীরপ্রতীকের উদ্যোগে স্থাপিত হয়েছে ভাস্কর্যটি।

## অবস্থান
ঢাকাস্থ মার্কিন দূতাবাসের উল্টো পাশেই ভাটারা ইউনিয়ন পরিষদ। এ ইউনিয়নের ৩ নম্বর ওয়ার্ডের সর্বউত্তর-পূর্ব কোণে ফাজিলারটেক শাওড়াতলায় মাথা উঁচু করে দাঁড়িয়ে আছে 'বীরের প্রত্যাবর্তন' নামে ভাস্কর্যটি।

## আকার
ছোলমাইদ তিন রাস্তার সংযোগে স্থাপিত হয়েছে ৫৯ ফুট ৬ ইঞ্চি উঁচু ভাস্কর্য 'বীরের প্রত্যাবর্তন'। ভাস্কর্যটির বেদির উচ্চতা ৪১ ফুট। বেদির চারপাশে পোড়ামাটির ফলকে তুলে ধরা হয়েছে ১৮৫৭ সালের সিপাহি বিদ্রোহ, ১৯৪৮ সালের দেশ বিভাগ, বায়ান্নর ভাষা আন্দোলন আর একাত্তরের মুক্তিযুদ্ধের ইতিহাস। উঁচু বেদির ওপর স্থাপিত রয়েছে এক মুক্তিযোদ্ধার অবয়ব। ২৮ ফুট উঁচু এ যোদ্ধা বিজয় ছিনিয়ে অস্ত্র কাঁধে বীরের বেশে ফিরছেন। বেদির নিচে ভাস্কর্যের বাকি অংশ গাছের গুঁড়ির আকার নিয়েছে। ভাস্কর্যটির নিচে আছে একটি পাঠাগার। মুক্তিযুদ্ধের বই দিয়ে সাজানো সেটি। চারপাশের দেয়ালে লাগানো যুদ্ধকালের পত্রপত্রিকা। এ ভাস্কর্য ঢাকার মুক্তিযুদ্ধের ভাস্কর্যের মধ্যে সর্বোচ্চ। 

## স্থাপত্য তাৎপর্য
মুক্তিযুদ্ধে অবদানের স্বীকৃতিপ্রাপ্ত বীরপ্রতীক মোজাম্মেল হক এ ইউনিয়নের চেয়ারম্যান। সম্পূর্ণ নিজস্ব অর্থায়নে 'বীরের প্রত্যাবর্তন' নামে এ ভাস্কর্যটি তিনি গড়ে তুলেছেন। ভাস্কর্যে স্থান পেয়েছে ১৮৫৭ সাল থেকে শুরু করে ব্রিটিশ ভারতের সময়ের নেতাদের ছবি। জওয়াহের লাল নেহরু, প্রীতিলতা ওয়াদ্দেদার, মাস্টারদা সূর্যসেন, মহাত্মা গান্ধী, ক্ষুদিরাম, সীমান্ত গান্ধী যারা বাংলাদেশের জন্য ১৯৫২-এর ভাষা আন্দোলন ও '৬৯-এর গণঅভ্যুত্থানে সহযোগিতা করেছেন, '৭১-এ শেখ মুজিবুর রহমানের ৭ মার্চের ভাষণ, জেনারেল নিয়াজির আত্মসমর্পণ, ১৬ ডিসেম্বর, সাত বীরশ্রেষ্ঠ, মুক্তিযুদ্ধ-পরবর্তী সময়ে জিয়াউর রহমান, হুসেইন মুহম্মদ এরশাদ, খালেদা জিয়া, শেখ হাসিনার কর্ম এবং সাম্প্রতিক সময়ে যারাই দেশের জন্য অবদান রেখেছেন তাদের কৃতকর্মের ছবি টেরাকোটার মাধ্যমে তুলে ধরা হয়েছে।

ভাস্কর্যটি তৈরিতে ব্যয় হয়েছে প্রায় এক কোটি টাকা। এর সিংহভাগ মোজাম্মেল হক এবং বাকি টাকা তার শুভাকাক্সিক্ষরা দিয়েছেন। প্রায় আড়াই বছর সময় লেগেছে ভাস্কর্যটি তৈরি করতে। টেরাকোটার কাজ ধামরাইয়ের গোবিন্দ পাল, ডামি নারায়ণ পাল এবং পুরো ভাস্কর্যটির ফিনিশিং করেছেন সুদীপ্ত মল্লিক সুইডেন। এটি ২০০৮ সালের ২৯ মার্চ উদ্বোধন করেন জাতীয় অধ্যাপক কবীর চৌধুরী।

## তথ্যসূত্র

বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:২০০৮-এর ভাস্কর্য
প্রতিশব্দ (শ্রেণিবিন্যাসবিদ্যা)

শ্রেণীবিন্যাসবিদ্যায় **প্রতিশব্দ** বলতে কোন নির্দিষ্ট ট্যাক্সন (বা শ্রেণীর) জন্য প্রচলিত নামের পাশাপাশি ঐ ট্যাক্সনের আরও এক বা একাধিক নামকে বোঝায়। এমনও হতে দেখা যায় যে এসব প্রতিশব্দ একসময় বহুল ব্যবহৃত ছিল অথবা অনেকের কাছে বৈজ্ঞানিক নাম গৃহীত হয়েছিল কিন্তু বর্তমানে এসব নামের পরিবর্তে অন্য কোন নাম ব্যবহৃত হচ্ছে। তাই বলে সেসব নামের গুরুত্ব হারিয়ে যায় না। কোন ট্যাক্সনের বৈজ্ঞানিক নামের সাথে সাথে তাদের প্রতিশব্দগুলোও অনেক সময় উল্লেখ করা হয়। যেমন- ১৭৫৮ সালে দ্বিপদ নামকরণের জনক ক্যারোলাস লিনিয়াস লাল বনমোরগের বৈজ্ঞানিক নাম রাখেন *Phasianus Gallus*। বর্তমানে এ নামটি আর ব্যবহার করা হয় না। লাল বনমোরগের বর্তমান বৈজ্ঞানিক নাম Gallus gallus, আর তার প্রতিশব্দ হল *Phasianus Gallus*।

ভাষার প্রতিশব্দ সমার্থক এবং একটা আরেকটার পরিপূরক, অর্থাৎ একটা শব্দের স্থলে তার প্রতিশব্দ অনায়াসে ব্যবহার করা যায়। পানি যা জলও তা। কোন জায়গায় পানির স্থলে সহজেই জল ব্যবহার করা যায়। শ্রেণীবিন্যাসবিদ্যায় প্রতিশব্দগুলো সমার্থক কিন্তু পরিপূরক নয়। সাধারণত কোন একটি শ্রেণীর জন্য একটিমাত্র বৈজ্ঞানিক নাম সঠিক হিসেবে ধরে নেওয়া হয়। তবে বিভিন্ন সময়ে বিভিন্ন ব্যক্তির দেওয়া সেই শ্রেণীর নাম প্রতিশব্দ হিসেবে পরিগণিত হয়। সঠিক নামটি নির্ধারণ করা হয় কোড অব নোমেনক্লেচার অনুসারে। একজন শ্রেণীবিন্যাসবিদ প্রদত্ত কোন বৈজ্ঞানিক নাম তার মতে সঠিক আবার আরেকজনের মতে ভুল। একইভাবে সে শ্রেণীবিন্যাসবিদ অন্য শ্রেণীবিন্যাসবিদের দেওয়া নামকে ভুল মনে করতে পারেন। সেজন্য বৈজ্ঞানিক নামকরণের ক্ষেত্রে প্রতিশব্দগুলো উল্লেখ করতে হয়।

কোন একটি শ্রেণী স্বাধীনভাবে একাধিকবার বর্ণিত হলে অথবা তার একাধিক নামকরণ করা হলে প্রতিশব্দের সৃষ্টি হয়। এছাড়া কোন শ্রেণীর পরিবর্তন হলেও নতুন প্রতিশব্দের সৃষ্টি হয়। যেমন- কোন গোত্রকে বিভক্ত করে একাধিক গোত্রের সৃষ্টি করা হল অথবা উল্টোটা- একাধিক গোত্রকে একীকরণ করা হল। ফলে ঐ গোত্রগুলোর নতুন প্রতিশব্দের সৃষ্টি হয়।

## সাধারণ ব্যবহার

সাধারণত কৃষিবিদ্যা, উদ্যানবিদ্যা, বাস্তুতন্ত্র, সাধারণ বিজ্ঞান প্রভৃতি ক্ষেত্রে প্রতিশব্দ বলতে এমন নামকে বোঝায় যা পূর্বে বিভিন্ন বই-পুস্তক ও অন্যান্য উৎসে সঠিক বৈজ্ঞানিক নাম হিসেবে ব্যবহৃত হয়েছে, কিন্তু বর্তমানে নামটি আর সঠিক বলে গণ্য করা হয় না এবং তার পরিবর্তে অন্য আরেকটি বৈজ্ঞানিক নাম সঠিক হিসেবে পরিগণিত হয়। বিশৃঙ্খলার হাত থেকে রক্ষা পাওয়ার জন্য বিভিন্ন বই-পুস্তক ও লেখালেখিতে বর্তমানে সঠিক বৈজ্ঞানিক নামের সাথে সাথে এর প্রতিশব্দগুলোও ব্যবহৃত হয়। যেমন- সম্বর হরিণের একাধিক বৈজ্ঞানিক নাম রয়েছে। এক্ষেত্রে সঠিক বৈজ্ঞানিক নামের সাথে প্রতিশব্দ লিখতে হয় এভাবেঃ *Rusa unicolor* "(syn. *Cervus unicolor*)"।
 
## গ্রন্থপঞ্জি
* 
* 
* 
*  –  the latest version (the *Melbourne Code*) is not yet online, so references are to the earlier *Vienna Code*.

## তথ্যসূত্র

বিষয়শ্রেণী:উদ্ভিদবিদ্যাগত নামাবলী
বিষয়শ্রেণী:প্রাণিবৈজ্ঞানিক নামাবলী
বিষয়শ্রেণী:শ্রেণিবিন্যাস (জীববিজ্ঞান)
মার হায়রেনিক

**মার হায়রেনিক** (, ; "আমাদের পিতৃপুরুষভূমি") আর্মেনিয়া জাতীয় সঙ্গীত। এটি "মিকাইল নালবান্দিয়ান" এর রচিত একটি কবিতা থেকে নেওয়া হয়েছে। এই কবিতাটির সংগীত রূপটি ১৯৯১ সালে সোভিয়েত ইউনিয়ন থেকে আর্মেনিয়া স্বাধীন হওয়ার পরে জাতীয় সঙ্গীত হিসেবে গৃহীত হয়৤ বর্তমান জাতীয় সঙ্গীতটি আসল গানের পরিমার্জিত সংস্করণ যা পাঁচটি ধারায় গঠিত। এতে দেশের স্বাধীনতা এবং স্বাধীনতার প্রতিফলিত করার জন্য কিছু শব্দ পরিবর্তিত করা হয়েছে। ১৯শ শতকে জাতীয় সঙ্গীতের সুরটি তুরস্কের ইস্তানবুলের গায়কদের সুরের অনুশীলনের জন্য খুঁজে পাওয়া যায়।

## ইতিহাস
সোভিয়েত ইউনিয়নের সময়ে অন্যান্য প্রজাতন্ত্র দেশসমূহের মত আর্মেনিয়ারও নিজস্ব জাতীয় সঙ্গীত ছিল যা ১৯৯১ সালে সোভিয়েত ইউনিয়নের পতনের পূর্ব পর্যন্ত ব্যবহার করা হয়েছে। গানের কথা লিখেছেন আরমেনাক সারকিসইয়ান এবং এই সুরের প্রণেতা ছিলেন "আরাম কাটচাটারিয়ান", তিনি তার অন্যান্য অত্যুচ্চমানের কাজের জন্য বিখ্যাত ছিলেন। সম্ভবত "সাব্রে ডান্স" তার সবচেয়ে বিখ্যাত সঙ্গীত রচনা কাজ ছিল।

## জাতীয় সঙ্গীত ১৯৯১-বর্তমান

## প্রথম জাতীয় সঙ্গীত ১৯৪৪-১৯৯১

## তথ্যসূত্র

## বহিঃসংযোগ
* Instrumental version of "Mer Hayrenik" in MP3 format
* Armenia: ''Mer Hayrenik'' - Audio of the national anthem of Armenia, with information and lyrics
* Vocal version of "Mer Hayrenik" in MP3 format
* Armenian part of nationalanthems.info: includes midi, lyrics, a music sheet

বিষয়শ্রেণী:জাতীয় সঙ্গীত
বিষয়শ্রেণী:আর্মেনীয় সঙ্গীত
বিষয়শ্রেণী:আর্মেনিয়ার জাতীয় প্রতীক
বিষয়শ্রেণী:এশীয় জাতীয় সঙ্গীত
মোবারক হোসেন (বীর প্রতীক)

**মোবারক হোসেন** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মোবারক হোসেনের জন্ম নরসিংদী জেলার রায়পুরা উপজেলার আমিরগঞ্জ ইউনিয়নের দক্ষিণ মির্জানগর পূর্বপাড়া গ্রামে। তার বাবার নাম হুসাইন আলী কারি এবং মায়ের নাম আরেফা খাতুন। তার স্ত্রীর নাম বেগম নূরজাহান। তাদের এক ছেলে দুই মেয়ে।

## কর্মজীবন
মোবারক হোসেন পাকিস্তান সেনাবাহিনীতে চাকরি করতেন। ১৯৭০ সালে পাকিস্তানের (তখন পশ্চিম পাকিস্তান) পেশোয়ারে সিনিয়র ওয়ারেন্ট অফিসার হিসেবে কর্মরত ছিলেন। ডিসেম্বরে তিন মাসের ছুটি নিয়ে বাড়িতে আসেন। এ সময় পাকিস্তানের জাতীয় ও প্রাদেশিক নির্বাচন অনুষ্ঠিত হয়। এরপর দেশের রাজনৈতিক পরিস্থিতি ক্রমে অবনতি হলে নির্ধারিত ছুটি শেষ হওয়ার পরও তিনি আর পাকিস্তানে যাননি। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৩ নম্বর সেক্টরে। 

## মুক্তিযুদ্ধে ভূমিকা
১৯৭১ সালের নভেম্বর মাসের শেষ দিকে মুক্তিবাহিনীর ৩ নম্বর সেক্টরের মুক্তিযোদ্ধারা প্রস্তুত হতে থাকলেন চূড়ান্ত যুদ্ধের জন্য। একটি দলে আছেন মোবারক হোসেন। ৩০ নভেম্বরের মধ্যে তাদের সব ধরনের প্রস্তুতি সম্পন্ন হলো। সেদিন রাতেই তারা অবস্থান নিলেন আগরতলা বিমানবন্দরের উত্তরে। অদূরে ছিলো আখাউড়া। সেখানে মুক্তিযোদ্ধারা বিভিন্ন দিক থেকে আক্রমণ চালাবেন। আক্রমণের নির্ধারিত সময় ১ ডিসেম্বর মধ্যরাত। আখাউড়া ও সংলগ্ন বিভিন্ন স্থানে আছে পাকিস্তানি সেনাবাহিনীর প্রতিরক্ষা। সামরিক দিক থেকে গুরুত্বপূর্ণ হওয়ায় পাকিস্তান সেনাবাহিনী আখাউড়াকে দুর্ভেদ্য দুর্গে পরিণত করেছে। মোবারক হোসেনের দলের অধিনায়ক মোহাম্মদ আবদুল মতিন (বীর প্রতীক)। তার অধীনে আছে আরও একটি দল। ৩০ নভেম্বর সকালে তিনি জরুরি খবর পেয়ে চলে গেলেন সিংগারবিলের মুক্তিযোদ্ধা অবস্থানে। সেদিন বা পরদিনও তিনি ফিরে এলেন না। আক্রমণের নতুন পরিকল্পনার কারণে তাকে সেখানে থেকে যেতে হয়। ওখানে যুদ্ধে নেতৃত্ব প্রদানের দায়িত্ব পড়ে তার ওপর। এ খবর মোবারক হোসেনরা পাননি। ক্রমে আক্রমণের সময় ঘনিয়ে এল। মোবারক হোসেন তার অধিনায়কের জন্য রাত ১০টা পর্যন্ত অপেক্ষা করলেন। শেষে নিজেই দায়িত্ব নিয়ে তার কাছে থাকা ভেরি লাইট পিস্তল দিয়ে নির্ধারিত সময় সংকেত দিলেন। সংকেত পেয়ে মুক্তিযোদ্ধারা সামনে রওনা হলেন। এদিকে আগেই নির্ধারিত ছিল আক্রমণ শুরু করার আগে ভারতীয় গোলন্দাজ দল দূরপাল্লার গোলাবর্ষণ করে মুক্তিযোদ্ধাদের সহায়তা করবে। ১১টা ৪৫ মিনিটে গোলাবর্ষণ শুরু হলো। এর সহায়তায় তারা দ্রুত এগিয়ে যেতে থাকলেন। পাকিস্তানি বাহিনীও পাল্টা গোলাবর্ষণ শুরু করল। এর তীব্রতা এমন যে অনেক দূরেও মোবারক হোসেনদের পায়ের নিচের মাটি কেঁপে উঠল। নির্ধারিত সময় ভারত থেকে পূর্বপরিকল্পনা অনুসারে গোলাবর্ষণ বন্ধ হয়ে গেল। এরপর দুই পক্ষে শুরু হয়ে গেল রাইফেল, মেশিনগান ও অন্যান্য অস্ত্রের অবিরাম গোলাগুলি। ঘণ্টা খানেক যুদ্ধ চলল। এর মধ্যে গুলিবিদ্ধ হয়ে শহীদ ও গুরুতর আহত হলেন কয়েকজন মুক্তিযোদ্ধা। মোবারক হোসেন বিচলিত না হয়ে সামনে এগোতে থাকেন। তাকে দেখে তার সহযোদ্ধারাও অনুপ্রাণিত হলো। বীরত্বের সঙ্গে তারা যুদ্ধ করতে থাকলেন। গোলাগুলির একপর্যায়ে হঠাৎ তার বাঁ পায়ের গোড়ালিতে গুলি লাগে। আহত হন তিনি। পরে এক সহযোদ্ধার সহযোগিতায় প্রাথমিক চিকিৎসা নিয়ে পুনরায় যুদ্ধে ঝাঁপিয়ে পড়েন। এই যুদ্ধে মোবারক হোসেন অসাধারণ বীরত্ব প্রদর্শন করেন। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:নরসিংদী জেলার ব্যক্তি
সাইদুল আলম

**সাইদুল আলম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
সাইদুল আলমের জন্ম বরিশাল সদর উপজেলার চরকরনজি গ্রামে। তার বাবার নাম ইসরাইল বিশ্বাস এবং মায়ের নাম লালবানু বিবি। তার স্ত্রীর নাম সেলিনা আলম। তাদের দুই ছেলে ও এক মেয়ে।

## কর্মজীবন
সাইদুল আলম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন যশোর সেনানিবাসের প্রথম ইস্ট বেঙ্গল রেজিমেন্টে। ৩০ মার্চ পাকিস্তান সেনাবাহিনীর বালুচ রেজিমেন্ট তাদের আক্রমণ করে। তখন তারা ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ১১ নম্বর সেক্টরে, পরে নিয়মিত মুক্তিবাহিনীর জেড ফোর্সের অধীনে যুদ্ধ করেন। 

## মুক্তিযুদ্ধে ভূমিকা
মুক্তিযুদ্ধের চূড়ান্ত পর্যায়ে অক্টোবর মাসের শেষ দিক থেকে বৃহত্তর সিলেট জেলার বিভিন্ন স্থানে একের পর এক যুদ্ধ করেছেন সাইদুল ইসলাম ও একদল মুক্তিযোদ্ধা। ২৮ অক্টোবর ধলই বিওপিতে; এরপর পাত্রখোলা, চারগ্রাম ও গৌরীপুরে। এর মধ্যে ধলই বিওপি ও গৌরীপুরের যুদ্ধ করেন তারা। মুক্তিযোদ্ধাদের চারটি দল (এক ব্যাটালিয়ন শক্তি) গৌরীপুরে পৌঁছানোর পর পাকিস্তানি সেনাবাহিনী নিজ প্রতিরক্ষা অবস্থান ছেড়ে পূর্ণ শক্তিতে অগ্রসর হয়ে তাদের আক্রমণ করে। সেখানে প্রতিরক্ষায় নিয়োজিত ছিল পাকিস্তানি সেনাবাহিনীর ৩১ পাঞ্জাব রেজিমেন্ট। তাদের আকস্মিক আক্রমণে মুক্তিযোদ্ধাদের একাংশ বেশ নাজুক অবস্থায় পড়ে যায়। এ সময় ওয়াকার হাসানের (বীর প্রতীক) নেতৃত্বে একদল মুক্তিযোদ্ধা ঝোড়োগতিতে পাকিস্তানি সেনাবাহিনীকে পাল্টা আক্রমণ চালায়। মুক্তিযোদ্ধাদের মেশিনগান গ্রুপ ও এলএমজি গ্রুপের ফায়ারিং সাপোর্ট নিয়ে মুক্তিযোদ্ধারা সুকৌশলে অগ্রসর হয়ে শত্রু পাকিস্তানি সেনাবাহিনীর নাকের ডগার মধ্যে পৌঁছে যায়। সাইদুল আলম ছিলেন মেশিনগান গ্রুপে। তিনি সাহসিকতার সঙ্গে মেশিনগান দিয়ে গুলি করে মুক্তিযোদ্ধাদের সামনে অগ্রসর হতে সাহায্য করেন। এরপর দুই পক্ষে প্রচণ্ড যুদ্ধ হয়। সাইদুল আলমদের মেশিনগানের গুলিতে হতাহত হয় অনেক পাকিস্তানি সেনা। এই যুদ্ধে পাকিস্তানিরা পরাজিত হয় এবং জীবিতরা সিলেটে পালিয়ে যায়। গৌরীপুর যুদ্ধের পর সাইদুল আলম ও তার সহযোদ্ধারা হাফিজউদ্দীন আহমদের (বীর বিক্রম) নেতৃত্বে রওনা হন সিলেট শহর অভিমুখে। শহরের উপকণ্ঠে এমসি কলেজে ছিল পাকিস্তানি সেনাবাহিনীর প্রতিরক্ষা। ১৪ ডিসেম্বর ভোরে সেখানে তারা পৌঁছালেন। কুয়াশাচ্ছন্ন সকালে খালি চোখেই দেখা যাচ্ছে পাকিস্তানি সেনাদের। তারা ঘোরাঘুরি করছে। একের পর এক যুদ্ধে সাইদুল আলমরা কিছুটা পরিশ্রান্ত। এ ছাড়া প্রচণ্ড শীত। তাদের শীতবস্ত্রও মোটেই নেই। প্রায় তিন দিন তারা প্রায় অনাহারে। কিন্তু তাদের যুদ্ধ করার আগ্রহে কোনোভাবে ভাটা পড়ল না, বরং মনোবল আরও বেড়ে গেল। কারণ, পাকিস্তানি সেনাবাহিনী পরাজয়ের দ্বারপ্রান্তে।
শত্রুর নাকের ডগায় ৫০০ গজ দূরে টিলার ওপর ট্রেঞ্চ খুঁড়ে সাইদুল আলমরা পজিশন নিতে থাকলেন। তখনই হঠাৎ শুরু হয়ে গেল তুমুল যুদ্ধ। তাদের দলের কাছে তিন ইঞ্চি মর্টারের গোলা আছে মাত্র ১৪টি। কিছুক্ষণের মধ্যেই সেই গোলা শেষ হয়ে গেল। সাইদুল এতে বিচলিত হলেন না। মেশিনগান দিয়ে পাকিস্তানি সেনাবাহিনীর আক্রমণ প্রতিহত করতে থাকলেন। মেশিনগান গ্রুপের নিপুণ গুলিবর্ষণে হতাহত হলো বেশ কয়েকজন পাকিস্তানি সেনা। শেষে তারা ছত্রভঙ্গ হয়ে গেল। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বরিশাল সদর উপজেলার ব্যক্তি
বিষয়শ্রেণী:২০শ শতাব্দীর পাকিস্তানি সামরিক কর্মকর্তা
বিষয়শ্রেণী:বরিশাল জেলার সামরিক ব্যক্তি
বাগান

[thumb|right|[ব্রিটিশ কলাম্বিয়া, ভিক্টোরিয়া, বার্টচাট বাগানে নিমজ্জিত বাগান।]]
**বাগান** () একখণ্ড ভূমি যা ফুল, ঘাসগাছপালা, লতাপাতা উৎপাদনসহ অন্যান্য উদ্ভিদ সংশ্লিষ্ট কর্মকাণ্ডের সাথে নিবিড়ভাবে জড়িত। ফুল, ফল প্রাপ্তির লক্ষ্যে এতে প্রয়োজনীয় জল সরবরাহ, নিষ্কাশনসহ আগাছা উৎপাটন করা হয়ে থাকে। শখের বশবর্তী হয়েই মূলতঃ বাগান তৈরী করা হয়। বাগানের সাথে সংশ্লিষ্ট বেতনভূক্ত ব্যক্তি বাগানমালী বা মালী নামে পরিচিত।

## প্রকারভেদ
বাগান অনেক ধরনের হয়ে থাকে। বাড়ীর পার্শ্ববর্তী ভূমি, ভবনের ছাদ অথবা গ্রীনহাউজের মাধ্যমেও বাগান তৈরী করা সম্ভবপর। জলদ বাগান পুকুর কিংবা সেঁতুর শোভাবর্ধনে তৈরী করা হয়। এতে মূলতঃ শাপলাসহ জলজ উদ্ভিদের সংমিশ্রণ ঘটে। বাড়ীর বাইরে প্রাতিষ্ঠানিক পর্যায়ে বোটানিক্যাল গার্ডেন, চিড়িয়াখানা, থিম পার্কে বাগান তৈরী করা হয়। সাধারণতঃ এ ধরনের বাগান দেখাশোনা, পরিচর্যার জন্যে মালী বা উদ্যানরক্ষকের প্রয়োজন পড়ে। এজাতীয় বাগানে প্রবেশের জন্যে অনেক সময় দর্শনী ধার্য্য করা হয়। ব্যক্তিগত বাগান মূলতঃ বিনোদন বা শখের নিমিত্তে যা ব্যবসায়ের জন্যে নয়।

কৃষিজমি বা খামারের সাথে এর ঘনিষ্ঠ সম্পর্ক রয়েছে। তবে খামার বাগানের তুলনায় অনেক বড়। ব্যক্তি পর্যায়ে বাগানের আয়তন মাত্র কয়েক বর্গমিটারের হতে পারে। নকশার উপর নির্ভর করে খসড়াভাবে বাগানকে দুই ভাগে ভাগ করা যায়। আনুষ্ঠানিক এবং প্রাকৃতিক বাগান।

## বৈশিষ্ট্যাবলী

বাগানের সাথে প্রধানত গাছেরই সম্পর্ক থাকে। এছাড়াও অনেক বাগানেই বিশেষ কিছু বৈশিষ্ট্য থাকতে পারে। তন্মধ্যে - চলাচল উপযোগী রাস্তা, বসার জায়গা, পাথর, পুকুর, ঝর্ণা, ক্ষুদ্র পরিসরে জলপ্রপাত ইত্যাদি। পরিকল্পিতভাবে বাগান তৈরীর জন্যে প্রয়োজনে স্থাপত্যবিদ কিংবা নকশাকারদের শরণাপন্ন হওয়া যেতে পারে। প্রাচীন রোমের বাগানগুলোয় ঝরনা, ভাস্কর্যসহ উল্লেখযোগ্য স্থাপনা অন্তর্ভুক্ত ছিল। জাপানের বাগানগুলো্য়ও ব্যক্তির নিজস্ব চিন্তা-চেতনা, স্বকীয় বৈশিষ্ট্যপূর্ণ রূচীবোধের পরিচয় ফুঁটিয়ে তোলা হয়।

## ব্যবহার
বাগান করা এক ধরনের শারীরিক ও শৈল্পিক ক্রিয়াকলাপ। এতে অনেক সময় প্রচুর শক্তি খরচ হতে পারে যা হৃদপিণ্ডের গতিবেগ বেড়ে যেতে পারে। ব্যায়ামের জন্যেও উত্তম ক্ষেত্র হিসেবে বিবেচিত। শারীরিক সক্ষমতার উপর নির্ভর করে গাছ রোপন, পানি সরবরাহ, আগাছা উৎপাটন, পরিচর্যা কিংবা শুধুই হাঁটার জন্যে ১৫ মিনিট বা ততোধিক সময় ব্যয় করা উচিত।

গাছে ফুলের প্রাচুর্যতা, গন্ধ ইত্যাদি পেতে অনেক লোকের আগমন ঘটতে দেখা যায়। গোলাপ, বাগানবিলাশ, অর্কিডসহ অন্যান্য গাছ দেখতে অত্যন্ত নয়ন মনোহর। এছাড়াও, বাগানে বসে বই পড়ার অভ্যাসও সবিশেষ লক্ষ্যণীয়।

## তথ্যসূত্র

## বহিঃসংযোগ

* Garden Wiki 
* Creative Green Spaces

বিষয়শ্রেণী:ভূদৃশ্য
চাঁদপুর সরকারি পলিটেকনিক ইনস্টিটিউট

**চাঁদপুর পলিটেকনিক ইনস্টিটিউট**
বাংলাদেশের সরকারী পলিটেকনিকসমূহের একটি। এটি চাঁদপুর জেলা শহর থেকে প্রায় ৫০ কিলোমিটার দূরে কচুয়া এলাকায় অবস্থিত। প্রথমে এই ইনস্টিটিউটের ভিত্তি প্রস্তর জেলা শহরে স্থাপন করা হয়। এটি ২০০৫ সালে মাত্র ৯৬ জন ছাত্র-ছাত্রী নিয়ে কারিগরি শিক্ষা প্রসারের জন্য বাংলাদেশ কারিগরি শিক্ষা বোর্ডের অধীনে সরকারীভাবে যাত্রা শুরু করে। ২০১০ সাল থেকে অন্যান্য পলিটেকনিক এর মত এখানেও দ্বিতীয় শিফট চালু হয়। বাংলাদেশ সরকার কারিগরি শিক্ষা প্রসার ও আধুনিক বাংলাদেশ গড়ার লক্ষ্যে ৪ বছর মেয়াদী ডিপ্লোমা কোর্স পরিচালনার জন্য দেশের অন্যান্য সরকারি পলিটেকনিকের মত এটি স্থাপন করে।

## বিবরণ
শুরুতে এটি সল্প সংখ্যক শিক্ষক এবং দুটি টেকনোলজি বিভাগ **সিভিল** ও  **কম্পিউটার** ও **কনস্ট্রাকশন** নিয়ে শিক্ষা কার্যক্রম শুরু করে। পরবর্তী বছর (২০০৬) আরো দুটি টেকনোলজি বিভাগ **ইলেকট্রনিক্স** ও **রেফ্রিজারেশন অ্যান্ড এয়ারকন্ডিশনিং** যুক্ত হয়। বর্তমানে ইনস্টিটিউটের প্রতিটি বিভাগে ৬০টি করে আসন নিয়ে শিক্ষা কার্যক্রম চলছে। এখানে বিভিন্ন সেমিস্টার এ মোট প্রায় ১৬০০ শিক্ষর্থী অধ্যয়ন করছে। ভর্তি যোগ্যতা কারিগরি শিক্ষা বোর্ড নির্ধারণ করে।

এখানে টেকনোলজি ভিত্তিক শিক্ষক দ্বারা শিক্ষা দেয়া হয়। এই ইনস্টিটিউটের অধ্যক্ষ সিনিয়র শিক্ষকদের সহযোগীতার মাধ্যমে প্রথম ও দ্বিতীয় শিফটের জন্য ক্লাস রুটিন তৈরি করেন। শিক্ষকরা সেই রুটিন অনুযায়ী ক্লাস নিয়ে থাকে। এখানে শিক্ষকরা কারিগরি শিক্ষা বোর্ড অনুমোদিত বিভিন্ন প্রকাশনীর বাংলা ভাষায় অনুবাদকৃত বইয়ের মাধ্যমে বোর্ড কর্তৃক প্রনালীত প্রবিধান অনুযায়ী শিক্ষার্থীদের শিক্ষা দেয়।

## ক্যাম্পাস
ইনস্টিটিউটের ক্যাম্পাসের উত্তর ও দক্ষিণ দিকে পাঁচতলা বিশিষ্ট দুটি ভবন এবং পূর্ব ও পশ্চিম দিকে দুইতলা দুটি ভবন রয়েছে। ভবন গুলোর ভিতরে রয়েছে ৫টি বড় ল্যাবরেটরি, অফিস রুম, লাইব্রেরী এবং ৩০০ জন ধারণ ক্ষমতা সম্পন্ন একটি অডিটোরিয়াম। এছাড়াও পশ্চিম পাশে একটি ছোট আকারের কোয়াটার রয়েছে।

## সংগঠন
* বাংলাদেশ ইসলামী ছাত্রশিবির
* বাংলাদেশ ছাত্রদল
* বৈষম্য বিরোধী ছাত্রআন্দোলন চাঁদপুর।
* ইসলামী শাসনতন্ত্র ছাত্র আন্দোলন
* বাংলাদেশ পলিটেকনিক সাধারণ ছাত্র পরিষদ।

## তথ্যসূত্র

বিষয়শ্রেণী:চট্টগ্রাম বিভাগের পলিটেকনিক ইনস্টিটিউট
বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি পলিটেকনিক ইনস্টিটিউট
বিষয়শ্রেণী:চাঁদপুর জেলার মহাবিদ্যালয়
ইয়োহান ফ্রিডরিশ মালিন

**ইয়োহান ফ্রিডরিশ মালিন** (আগস্ট ৮, ১৭৪৮ - নভেম্বর ১, ১৮০৪) একজন প্রখ্যাত জার্মান প্রকৃতিবিদ, উদ্ভিদবিদ, শম্বুকবিদ, উভচরবিদ এবং পতঙ্গবিদ।

## শিক্ষাজীবন
থাম্ব|ডান|230px|ইয়োহান ফ্রিডরিশ মালিনের কবর, গটিঙ্গেন, শেল্টেনহামপারক
ইয়োহান ফ্রিডরিশ মালিন ১৭৪৮ সালে জার্মানির টুবিঙ্গেনে জন্মগ্রহণ করেন। তিনি ছিলেন ফিলিপ ফ্রিডরিশ মালিনের জ্যেষ্ঠ পুত্র। তার পিতার অধীনে টুবিঙেন বিশ্ববিদ্যালয় থেকে তিনি মেডিসিন বিষয়ে অধ্যয়ন করেন। ১৭৬৮ সালে তিনি এম. ডি. ডিগ্রী লাভ করেন। তার থিসিসের বিষয় ছিল *Irritabilitatem vegetabilium, in singulis plantarum partibus exploratam ulterioribusque experimentis confirmatam*.

## কর্মজীবন
১৭৬৯ সালে মালিন টুবিঙেন বিশ্ববিদ্যালয়ে মেডিসিন বিষয়ে সহযোগী অধ্যাপক হিসেবে যোগ দেন। ১৭৭৩ সালে তিনি গটিঙেন বিশ্ববিদ্যালয়ে দর্শনের অধ্যাপক ও মেডিসিন বিষয়ে সহযোগী অধ্যাপক হিসেবে যোগদান করেন। পরবর্তীতে ১৭৭৮ সালে তিনি বিশ্ববিদ্যালয়ের মেডিসিন, রসায়ন, উদ্ভিদবিদ্যা ও খনিজবিদ্যার অধ্যাপক হন। ১৮০৪ সালে গটিঙেনে তিনি মৃত্যুবরণ করেন।

মালিন তার কর্মজীবনে মেডিসিন, রসায়ন, উদ্ভিদবিদ্যা ও খনিজবিদ্যার উপর অসংখ্য পাঠ্যপুস্তক রচনা করেন। তিনি *সিস্টেমা নেচারি*র ১৩তম সংস্করণ ১৭৮৮ সালে প্রকাশ করেন। প্রচুর নতুন প্রজাতির উভচর, সরীসৃপ ও পতঙ্গ তিনি আবিষ্কার করেন। তার নামে একটি উদ্ভিদের নাম রাখা হয়েছে *Artemisia gmelinii*।

## প্রকাশনা
* 
* *Allgemeine Geschichte der Gifte*, দুই খণ্ড, ১৭৭৬/১৭৭৭
* *Allgemeine Geschichte der Pflanzengifte*, ১৭৭৭
* *Allgemeine Geschichte der mineralischen Gif*te, ১৭৭৭
* *Einleitung in die Chemie*, ১৭৮০
* *Beyträge zur Geschichte des teutschen Bergbaus*, ১৭৮৩
* *Ueber die neuere Entdeckungen in der Lehre von der Luft, und deren Anwendung auf Arzneikunst*, ১৭৮৪
* *Grundsätze der technischen Chemie*, ১৭৮৬
* *Grundriß der Pharmazie*, ১৭৯২
* *Geschichte der Chemie*, ১৭৯৯
* *Allgemeine Geschichte der thierischen und mineralischen Gifte*, ১৮০৬

## তথ্যসূত্র

## বহিঃসংযোগ

* Gmelin's chemical genealogy
* Gmelin's math genealogy
* Global Ant Project -- World Ant Taxonomists
* ইয়োহান ফ্রিডরিশ মালিন রচিত গ্রন্থসমূহ, Internet Archive.

বিষয়শ্রেণী:১৭৪৮-এ জন্ম
বিষয়শ্রেণী:১৮০৪-এ মৃত্যু
বিষয়শ্রেণী:জার্মান পতঙ্গবিজ্ঞানী
বিষয়শ্রেণী:জার্মান উদ্ভিদবিজ্ঞানী
বিষয়শ্রেণী:জার্মান প্রকৃতিবিজ্ঞানী
বিষয়শ্রেণী:লেখক সংক্ষেপ সাথে উদ্ভিদবিজ্ঞানী
বিষয়শ্রেণী:জার্মান পক্ষিবিজ্ঞানী
বিষয়শ্রেণী:জার্মান প্রাণীবিদ্
বিষয়শ্রেণী:জার্মান ছত্রাকবিদ
বিষয়শ্রেণী:টেক্সানো কর্তৃপক্ষ
বিষয়শ্রেণী:প্রকৃতিবিদ
বিষয়শ্রেণী:Phycologists
বিষয়শ্রেণী:Bryologists
বিষয়শ্রেণী:Pteridologists
বিষয়শ্রেণী:Teuthologists
বিষয়শ্রেণী:পক্ষিবিজ্ঞানী
বিষয়শ্রেণী:টুবিঙেন বিশ্ববিদ্যালয়ের প্রাক্তন শিক্ষার্থী
সমরেন্দ্র মল্লিক

**সমরেন্দ্র নাথ মল্লিক** (১৮৮১, তমলুক - ১৯৫০, চেলসি) ছিলেন একজন ভারতীয় পতঙ্গবিদ ও প্রকৃতিবিদ।

কলিওপটেরা (Coleoptera) বা বিটল বিষয়ে তিনি একজন বিশেষজ্ঞ ছিলেন এবং ব্রিটিশ মিউজিয়াম।ব্রিটিশ মিউজিয়ামে এ বিষয়ে গুরুত্বপূর্ণ অবদান রাখেন। তিনি কিছুদিনের জন্য কলকাতা বিশ্ববিদ্যালয়ে প্রাণিবিদ্যা বিভাগের অধ্যাপক হিসেবে দায়িত্ব পালন করেন।

*[[The Fauna of British India, Including Ceylon and Burma]]* সিরিজের তিনটি খণ্ড তার রচিত। খণ্ড তিনটি হচ্ছে:

* (১৯১৯) Chrysomelidae (ক্রিসোমেলিডি), Hispinae (হিস্পিনি) এবং Cassidinae (ক্যাসিডিনি); ৪৩৯ পৃষ্ঠা, ১৩০টি চিত্র।
* (১৯২৬) Chrysoleminae (ক্রিসোলেমিনি) এবং Halticinae (হাল্টিসিনি), ৪৪২ পৃষ্ঠা, ১৩৯টি চিত্র, ১টি মানচিত্র। 
* (১৯৩৬) Chrysomelidae (ক্রিসোমেলিডি) এবং Galerucinae (গ্যালেরুসিনি); ৬৪৮ পৃষ্ঠা, ১৪৪টি চিত্র, ১টি মানচিত্র ও ১টি প্লেট।

## গ্রন্থপঞ্জি

* Bairstow, L. 1950 [Maulik, S.] *Entomologist's Monthly Magazine* (4) 86 225-226, Portrait.
* Y. R. R. 1950 [Maúlik, S.] *Ind. Journ. Ent*. 12 255-256.

## বহিঃসংযোগ
* DEI Portrait
* NHM, London

বিষয়শ্রেণী:১৮৮১-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:ভারতীয় নাস্তিক
বিষয়শ্রেণী:ভারতীয় পতঙ্গবিজ্ঞানী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:ব্রিটিশ ভারতের প্রকৃতিবিদ
বিষয়শ্রেণী:প্রকৃতিবিদ
বিষয়শ্রেণী:পশ্চিমবঙ্গের বিজ্ঞানী
বিষয়শ্রেণী:তমলুকের ব্যক্তি
পিটের বোডায়ের্ট

**পিটের বোডায়ের্ট** (১৭৩০ অথবা ১৭৩৩, মিডেলবার্গ – ৬ মে, ১৭৯৫, ইউট্রেশট) ছিলেন একজন ডাচ চিকিৎসক এবং প্রকৃতিবিদ।

তার পিতা পিটের বোডায়ের্ট (১৬৯৪–১৭৬০) ছিলেন মিডেলবার্গ শহরের একজন বিচারক ও কবি। বোডায়ের্ট জুনিয়র ১৭৬৪ সালে ইউট্রেশট বিশ্ববিদ্যালয় থেকে পাশ করেন এবং একই বিশ্ববিদ্যালয়ে প্রাকৃতিক ইতিহাসের প্রভাষক হিসেবে যোগদান করেন। ক্যারলাস লিনিয়াসের সাথে তার যোগাযোগ ছিল। ১৭৬৮ থেকে ১৭৬৫ সালের মধ্যে লেখা তাদের মোট ১৪টি চিঠির সন্ধান পাওয়া গেছে। ১৭৮৩ সালে তিনি *Planches enluminees* গ্রন্থের পঞ্চাশ কপি প্রকাশ করেন। বহু নতুন নতুন প্রজাতির নাম সে গ্রন্থে উল্লেখ করা হয়। এসব নাম এখনও প্রচলিত রয়েছে।

১৭৮৫ সালে তিনি *Elenchus Animalium* নাম একটি গ্রন্থ প্রকাশ করেন যেটি কয়েকটি স্তন্যপায়ী প্রাণীদের দ্বিপদ নাম প্রথম প্রকাশ করে। এসব প্রাণীর মধ্যে কোয়াগা ও তারপান প্রধান।

## তথ্যসূত্র

## বহিঃসংযোগ
* BHL *Elenchus Animalium* online Volume 1

বিষয়শ্রেণী:১৭৩০-এ জন্ম
বিষয়শ্রেণী:১৭৯৫-এ মৃত্যু
বিষয়শ্রেণী:ওলন্দাজ জীববিজ্ঞানী
বিষয়শ্রেণী:ওলন্দাজ পক্ষিবিজ্ঞানী
বিষয়শ্রেণী:মিডেলবুর্গের মানুষ
বিষয়শ্রেণী:উত্রেক্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উত্রেক্ট বিশ্ববিদ্যালয়ের শিক্ষক